  Майя Бывальцева Пичи Пурга школаысь 9 классэз йылпумъям дышетскись Яна Александрова Россиысь Федераци Кенешлэсь «За проявленное мужество» медальзэ басьтӥз. Данъетэз 26-тӥ коньывуонэ Удмуртиысь Кун Кенешлэн 35-тӥ сессиез азьын улосвыл парламентлэн тӧроез Владимир Невоструев сётӥз. Со сярысь каткылдытӥсь ёзэслэн пресс-службаез ивортӥз. 2021-тӥ арын пӧсьтолэзе нылаш агаеныз ӵош Яган черкогурт вӧзысь Посьтол шур дурын шутэтско вылэм. Со вуын воньдылӥсь но кесяськись егит пиосмуртэз адӟиз. Кема малпаськытэк, Яна юрттыны дыртӥз. Со дырлы пияш ву улэ кошкиз ни, нылмурт кӧня ке ӝегасал ке, учыр секыт адӟытонэ вуттысал. 2021-тӥ арын «Дети-герои» огъяросси ӵектос улсын Удмуртиысь ньыль пиналъёс секыт югдурын кышкасьтэм луэмзы понна сенаторъёслэн таукаронъёсынызы пусъемын. «За проявленное мужество» медаль быдэс Россиысь 106 пинал батыръёс басьтӥзы.  Тегъёс: Мерлык Удмуртия пиналъёс ПичиПурга данъетъёс  